钦定古今图书集成/明伦汇编/官常典/第560卷 > 王翃
## 钦定古今图书集成/明伦汇编/官常典/第560卷 > 王翃

按《唐书》本传，“翃字宏肱，并州晋阳人。少治兵家，天宝
中，授翊卫尉、羽林军宿卫。擢才兼文武科，出为辰州
刺史。与讨襄州康楚元有功，加兼秘书少监，迁朗州
刺史。大历中，擢容管经略使。初，安禄山乱，诏岭南兵
隶南阳鲁炅，炅败绩，众奔溃。谿洞彝獠相挺为乱，彝
酋梁崇牵号平南都统，与别帅覃问合。又与西原贼”
张侯、夏永更诱啸，因陷城邑，遂据容州。前经略使陈
仁琇、元结、长孙全绪等皆侨治藤、梧。翃至，言于众曰：
“我容州刺史，安可客治它所？必得容乃止。”即出私财
募士，有功者许署吏，于是人自奋。不数月，斩贼帅欧
阳珪。因至广州，请节度使李勉出兵并力，勉不许，曰：
“容陷贼久，獠方强，今速攻，祗自败耳。”翃曰：“大夫即不
出师，愿下书州县，阳言以兵为助，冀借此声，成万一
功。”勉许诺。翃乃移书义、藤二州刺史，约皆进讨。引兵
三千，与贼鏖战，日数遇。勉檄止之，辄匿不发，战愈力，
卒破贼，禽崇牵，悉复容州故地。捷书闻，诏更置顺州，
以定馀乱。翃凡百馀战，禽首领七十，覃问遁去。复遣
将李寔等分讨西原、“平郁林等诸州。”累兼御史中丞、
招讨处置使。会哥舒晃反，翃命寔悉师援广州，问因
合众乘间来袭，翃设伏击之，生禽问。岭表平，代宗遣
使慰劳，加金紫光禄大夫，赐第京师。时吐蕃入寇，郭
子仪悉河中兵乘边，召翃为河中少尹，领节度后务悍将凌正数干法不逞，约其徒夜斩关逐翃。翃觉之，
阴乱漏刻，以差其期，众惊不敢发，俄禽正诛之，一军
惕息。历汾州刺史，为振武军使、绥银等州留后，入拜
京兆尹。会起泾原兵讨李希烈，次浐水，京兆主供拟，
天败肉腐，众怒曰：“食是而讨贼乎？”遂叛。翃挺身走奉
天，拜太子詹事。德宗还都，再迁大理卿。出为福建观
察使，徙东都留守。既至，开田二十馀屯，修器械皆良。
金寿革练士卒，号令精明。俄而吴少诚叛，独东畿为
有备，关东赖之。贞元十八年卒，赠尚书右仆射，谥曰
肃。翃雅善卢杞，杞之杀崔宁，沮李怀光，不得朝，皆与
其谋，议者以为訾。子正雅。